CELEX: 32010R0298
Language: hu
Date: 2010-04-09 00:00:00
Title: A Bizottság 298/2010/EU rendelete ( 2010. április 9.) a biocid termékek forgalomba hozatalát engedélyező eltérés időtartamának meghosszabbítása tekintetében az 1451/2007/EK rendelet módosításáról (EGT-vonatkozású szöveg)

10.4.2010   
            
            
               HU
            
            
               Az Európai Unió Hivatalos Lapja
            
            
               L 90/4
            
         A BIZOTTSÁG 298/2010/EU RENDELETE
   (2010. április 9.)
   a biocid termékek forgalomba hozatalát engedélyező eltérés időtartamának meghosszabbítása tekintetében az 1451/2007/EK rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelvre (1) és különösen annak 16. cikke (2) bekezdésére,
   mivel:
   
               (1)
            
            
               A biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról szóló, 2007. december 4-i 1451/2007/EK bizottsági rendelet (2) II. melléklete megállapítja a már forgalomba hozott hatóanyagok szisztematikus vizsgálatával foglalkozó munkaprogram (a továbbiakban: felülvizsgálati program) keretében értékelendő létező hatóanyagok teljes körű jegyzékét, egyúttal tilalmat rendel el a 98/8/EK irányelv I. vagy IA. mellékletében fel nem sorolt hatóanyagokat tartalmazó biocid termékek forgalomba hozatalára.
            
         
               (2)
            
            
               Az 1451/2007/EK rendelet azonban lehetőséget nyújt a Bizottságnak arra, hogy feloldja az említett tilalmat azokban az esetekben, amikor egy tagállam úgy ítéli meg, hogy egy adott hatóanyag egészségügyi vagy biztonsági okokból, illetőleg a kulturális örökség védelme vagy a társadalom működése szempontjából létfontosságú, és amennyiben nem állnak rendelkezésre technikailag kivitelezhető és gazdaságilag megvalósítható egyéb lehetőségek vagy környezetvédelmi és egészségügyi szempontból elfogadható helyettesítő anyagok, továbbá úgy rendelkezik, hogy a tagállamok engedélyezhetik a kizárólag élelmiszert vagy takarmányt tartalmazó hatóanyagok riasztó- és csalogatószerként való forgalomba hozatalát a 19. terméktípusban.
            
         
               (3)
            
            
               Az említett eltérésekkel a jelenlegi szabályozás szerint 2010. május 14-ig lehet élni, mivel az eredeti elképzeléseknek megfelelően ekkor zárult volna a felülvizsgálati program.
            
         
               (4)
            
            
               A 2009/107/EK irányelvvel (3) módosított 98/8/EK irányelv 2014. május 14-ig meghosszabbította a felülvizsgálati program időtartamát.
            
         
               (5)
            
            
               A jogi következetesség megkívánja, hogy az 1451/2007/EK rendelet 5. és 6. cikkében megállapított eltérések tartama igazodjon a felülvizsgálati program időtartamához.
            
         
               (6)
            
            
               Az 1451/2007/EK rendeletet ezért ennek megfelelően módosítani kell.
            
         
               (7)
            
            
               Az ebben a rendeletben előírt intézkedések összhangban vannak a Biocid Termékek Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 1451/2007/EK rendelet a következőképpen módosul:
   
               1.
            
            
               Az 5. cikk (3) bekezdésének helyébe a következő szöveg lép:
               „(3)   A Bizottság a kapott észrevételek figyelembevételével engedélyezheti a 4. cikk (1) bekezdésétől való eltérést, vagyis engedélyezheti a kérdéses anyag forgalomba hozatalát a kérelmet benyújtott tagállam(ok) piacán legfeljebb a 98/8/EK irányelv 16. cikke (2) bekezdésének első albekezdésében meghatározott dátumig, amennyiben az érintett tagállam:
               
                           a)
                        
                        
                           biztosítja, hogy az anyag további használata kizárólag abban az esetben lehetséges, ha az adott hatóanyagot tartalmazó termékeket az eredeti szándék szerinti, nem helyettesíthető felhasználásra engedélyezik;
                        
                     
                           b)
                        
                        
                           megállapítja, hogy az összes rendelkezésre álló információt figyelembe véve ésszerűen feltételezhető, hogy a használat nincs elfogadhatatlan hatással sem az emberek vagy az állatok egészségére, sem a környezetre;
                        
                     
                           c)
                        
                        
                           engedélyezés esetén meghozza a megfelelő kockázatcsökkentő intézkedéseket;
                        
                     
                           d)
                        
                        
                           biztosítja, hogy a 2006. szeptember 1. után forgalomban maradó biocid termékeket új címkével látják el, amely feltünteti a tagállamok által e bekezdésnek megfelelően megállapított felhasználási feltételeket; valamint
                        
                     
                           e)
                        
                        
                           biztosítja, hogy adott esetben az engedélyek birtokosai vagy az érintett tagállamok törekednek az adott felhasználási mód alternatívájának felkutatására, vagy a 98/8/EK irányelv 16. cikke (2) bekezdésének első albekezdésében meghatározott dátum előtt legkésőbb két évvel benyújtják a 98/8/EK irányelv 11. cikkében megállapított eljárással összhangban elkészített dossziét.”
                        
                     
         
               2.
            
            
               A 6. cikk első bekezdése helyébe a következő szöveg lép:
               „A 4. cikk (1) bekezdésétől eltérve a tagállamok a 98/8/EK irányelv 16. cikke (2) bekezdésének első albekezdésében meghatározott dátumig engedélyezhetik a kizárólag élelmiszert vagy takarmányt tartalmazó hatóanyagok riasztó- és csalogatószerként való forgalomba hozatalát a 19. terméktípusban.”
            
         2. cikk
   Ez a rendelet az Európai Unió Hivatalos Lapjában való kihirdetését követő 20. napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. április 9-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 123., 1998.4.24., 1. o.
   
      (2)  HL L 325., 2007.12.11., 3. o.
   
      (3)  HL L 262., 2009.10.6., 40. o.